SL Uradni list Evropske unije C 159/8

Povzetek podatkov, ki so ga predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES o državni pomoči malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov in spremembi Uredbe (ES) št. 70/2001

(2008/C 159/05)

Številka XA: XA 109/08

Država članica: Francija

Regija: Čezmorski departmaji

Naziv sheme pomoči: Aides en faveur du secteur de l'élevage dans les départements d'Outre-mer (DOM)

Pravna podlaga:

— Articles L621-1 à L621-11, articles R621-1 à R621-43 et articles R684-1 à R684-12 du Code rural

— Člen 16 Uredbe (ES) št. 1857/2006

— Projet de décision du directeur de l'ODEADOM relatif à un régime d'aides en faveur du secteur de l'élevage dans les départements d'Outre-mer

Načrtovani letni izdatki po shemi: 270 000 EUR

Največja intenzivnost pomoči:

— do 100 % za pomoči za kritje upravnih stroškov za uvedbo in vodenje rodovniških knjig,

— do 70 % za pomoči za kritje stroškov testov za ugotavljanje genetske kakovosti ali donosa živine,

— do 40 % za pomoči za naložbe v uvajanje inovativnih tehnik ali praks vzreje živali na kmetijah

Datum začetka izvajanja: Po prejemu potrdila Komisije o prejemu

Trajanje sheme pomoči: Do 31.12.2013 ter do 31.12.2011 za pomoči za naložbe v uvajanje inovativnih tehnik ali praks vzreje živali na kmetijah

Cilj in oblike pomoči: Pomoči so namenjene živinorejskem sektorju v čezmorskih departmajih in se financirajo iz proračuna urada za razvoj kmetijskega gospodarstva čezmorskih departmajev (Office de développement de l'économie agricole des départements d'Outre-mer – ODEADOM). Ta pomoč ni združljiva z morebitno podobno pomočjo, financirano iz programa „POSEI France“.

Cilj pomoči je:

genetsko izboljšanje živali z uporabo inovativnih tehnik razmnoževanja (prenos zarodka, uvajanje inovativnih tehnik ali praks vzreje živali na kmetijah),

uvedba, oblikovanje in vodenje rodovniških knjig lokalnih pasem,

testi za ugotavljanje genetske kakovosti ali donosa živine (preverjanje zmogljivosti, test odpornosti proti kožni bolezni „dermatophilosis“ itd.).

Pomoč zadeva ukrepe iz člena 16 Uredbe (ES) št. 1857/2006

Zadevni sektorji: Sektor prežvekovalcev in sektor intenzivne proizvodnje

Naziv in naslov organa, ki dodeli pomoč:

ODEADOM 12, rue Henri Rol-Tanguy TSA 60006 F-93555 Montreuil Cedex

Spletni naslov: http://www.odeadom.fr/?page_id=12#5

Številka XA: XA 112/08

Država članica: Francija

Regija: Čezmorski departmaji

Naziv sheme pomoči: Aides aux investissements dans les exploitations agricoles des départements d'Outre-mer (DOM)

Pravna podlaga:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Člen 4 Uredbe (ES) št. 1857/2006

— Projet de décision du directeur de l'ODEADOM relatif à un régime d'aides portant sur les investissements dans les exploitations agricoles des DOM accordé conformément au règlement (CE) no 1857/2006

Načrtovani letni izdatki po shemi: 970 050 EUR

Največja intenzivnost pomoči: Do 75 % upravičenih naložb

Datum začetka izvajanja: Po prejemu potrdila Komisije o prejemu

Trajanje sheme pomoči: Do 31.12.2013

Cilj in oblike pomoči: Pomoči so namenjene naložbam v kmetijski sektor v čezmorskih departmajih in se financirajo iz proračuna urada za razvoj kmetijskega gospodarstva čezmorskih departmajev (Office de développement de l'économie agricole des départements d'Outre-mer – ODEADOM). Te pomoči niso združljive z morebitno podobno pomočjo, financirano iz programa „POSEI France“.

Cilj pomoči je v sektorju sadja, zelenjave in vrtnarstva v čezmorskih departmajih zagotoviti redno oskrbo lokalnega trga z razvojem proizvodnje, ki je količinsko in kakovostno prilagojena povpraševanju, ter diverzifikacijo zunajsezonske proizvodnje. Poleg tega bo povečala konkurenčnost proizvodov za izvoz iz sektorja rastlin, ki se uporabljajo za izdelavo parfumov, in aromatičnih rastlin.

V živinorejskem sektorju je pomoč namenjena povečanju količine krmnih rastlin, razvoju kmetijske proizvodnje, opremi kmetijskih gospodarstev ter uvedbi in izboljšanju proizvodnih metod, izboljšanju higienskih pogojev in standardov v zvezi z dobrim počutjem živali ter znižanju stroškov proizvodnje.

Upravičeni stroški vključujejo zlasti:

Največji znesek pomoči, dodeljene posameznemu podjetju ne sme presegati 500 000 EUR

Zadevni sektorji: Sektor sadja in zelenjave (kulture, katerih produkt je namenjen prehrani, in povrtnine, koreninice in gomolji, sveže sadje, agrumi, suho sadje), poltrajnih sadnih rastlin, vinske trte, vrtnarstva, aromatičnih in zdravilnih rastlin, rastlin, ki se uporabljajo za izdelavo parfumov, rastlin s stimulativnim učinkom ter riža.

Sektor prežvekovalcev (govedo za mesno in mlečno proizvodnjo, ovce in koze) in sektor intenzivne proizvodnje (prašiči, perutnina in zajci)

Naziv in naslov organa, ki dodeli pomoč:

ODEADOM 12, rue Henri Rol-Tanguy TSA 60006 F-93555 Montreuil Cedex

Spletni naslov: http://www.odeadom.fr/?page_id=12#5

Številka XA: XA 113/08

Država članica: Ciper

Regija: —

Naziv sheme pomoči ali ime podjetja, ki prejme individualno pomoč: Σχέδιο παραχώρησης αποζημίωσης για τις ζημιές που προκλήθηκαν από άκαιρες βροχοπτώσεις σε χορτομάζα σιτηρών ή ψυχανθών κτηνοτροφικών φυτών για σανοποίηση

Pravna podlaga: Απόφαση Υπουργικού Συμβουλίου με ημερομηνία 6.2.2008

Načrtovani letni izdatki po shemi ali skupni znesek individualne pomoči, dodeljene podjetju: Znesek v višini 1 869 939 EUR bo v celoti izkoriščen v prvi polovici leta 2008

Največja intenzivnost pomoči: Intenzivnost pomoči znaša 80 % in na območjih z omejenimi možnostmi 90 % razlike med vrednostjo proizvodnje v letu 2007 (povprečni donos v letu, ko je nastala škoda, pomnožen s povprečno prodajno ceno v istem letu) ter vrednostjo običajne proizvodnje, ki se izračuna tako, da se donos za referenčno obdobje (prejšnje triletno obdobje) pomnoži s povprečno ceno v istem obdobju)

Datum začetka izvajanja: Pomoč se dodeli po odobritvi obstoječe sheme pomoči (februar 2008)

Trajanje sheme ali individualne pomoči: Shema se izteče 30.6.2008

Cilj pomoči: Shema pomoči temelji na členu 11 Uredbe (ES) št. 1857/2006 in zagotavlja pomoč kmetom za nadomestitev izgube rastlin (seno), ki jih povzročijo neugodne vremenske razmere, ki jih lahko izenačimo z naravnimi nesrečami (izvensezonski dež maja 2007).

Maja 2007 je zaradi izvensezonskega deževja nastala škoda pri sušenju krmnih žit in stročnic pred baliranjem.

Deževje je zajelo celotno območje Cipra in trajalo od 8. do 18. maja 2007 z vrhuncema 11. maja in 17. maja 2007. Celotna količina padavin na območjih, ki so bila prizadeta, je znašala med 219 % in 920 % običajne količine padavin. Po deževju sta sledila dva tedna ugodnega vremena, kar je običajna doba za nastanek sena.

Škoda je nastala na 10 510,4 hektarjih površin z žiti (ječmen, pšenica, oves in travniška bilnica) in 920,1 hektarju površin s stročnicami (grašica, grah, vrsta grahorja (Lathyrus ochrus), navadni grahor).

Upravičenci sheme so kmetje (majhnih in velikih podjetij, ki jim je izvensezonsko deževje maja 2007 povzročilo izgube, ki predstavljajo več kot 30 % povprečne letne proizvodnje podobnih sort v prejšnjem triletnem obdobju in so pravočasno predložili izjavo o nastali škodi skupaj z zahtevanimi spremnimi dokumenti.

Podatke o povprečnih donosih in povprečnih cenah med referenčnim obdobjem in letom, v katerem je nastala škoda, je pripravila statistična služba ministrstva za finance.

Ocene škode so v skladu z veljavnimi predpisi podali uradniki območnih kmetijskih uradov

Zadevni gospodarski sektorji: Pomoč je omejena na proizvodnjo rastlin, zlasti na proizvodnjo krmnih žit in stročnic

Naziv in naslov organa, ki dodeli pomoč:

Υπουργείο Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα CY-1412 Λευκωσία

Spletni naslov: www.moa.gov.cy/da

Drugi podatki: Christodoulos Fotiou

Namestnik direktorja

Oddelek za kmetijstvo

Ministrstvo za kmetijstvo, naravne vire in okolje

7. februarja 2008

Številka XA: XA 114/08

Država članica: Ciper

Regija: —

Naziv sheme pomoči ali ime podjetja, ki prejme individualno pomoč: Αποζημιώσεις/ενίσχυση κτηνοτρόφων για την απώλεια εισοδήματος που προκύπτει από τους κτηνιατρικούς περιορισμούς που έχουν τεθεί λόγω αφθώδους πυρετού (παράταση διάρκειας)

Pravna podlaga: Απόφαση Υπουργικού Συμβουλίου με ημερομηνία 5.12.2007

Načrtovani letni izdatki po shemi ali skupni znesek individualne pomoči, dodeljene podjetju: Letni proračun za leto 2008 znaša 5 126 000 EUR

Največja intenzivnost pomoči: Intenzivnost pomoči je 100 %, pomoč pa lahko znaša največ 120 000 EUR na rejca prašičev in 17 000 EUR na lastnika ovčerejske ali kozjerejske enote in lastnika govedorejske enote

Datum začetka izvajanja: Februar 2008

Trajanje sheme ali individualne pomoči:

Cilj pomoči: Cilj sporočenega ukrepa je dodeliti nadomestilo za izgubo prihodka rejcem prašičev, ovc in koz ter goveda, ki so jih prizadeli omejevalni ukrepi javnih organov, da se spopadejo z razmerami, ki so nastale po tem, ko je laboratorij Skupnosti odkril primere slinavke in parkljevke na Cipru (1). Sprejeti ukrepi med drugim ne dovoljujejo izvoza prašičev, prašičjega mesa, prašičje sperme in drugih vrst mesa. Zato se teža živali in zlasti njihova gostota povečujejo, kar škoduje dobremu počutju živali. Da bi izboljšali njihovo dobro počutje, je treba določeno število živali takoj odstraniti, živinorejcem pa dodeliti pomoč zaradi nastale izgube dohodka. V okviru ukrepa se dodeljuje tudi pomoč zaradi izgube dohodka, ki je posledica dejstva, da se glave, jetra in sperma živali ne tržijo. Končno v primeru ovčerejcev in kozjerejcev ukrep tudi predvideva nadomestilo za izgubo dohodka zaradi dodatnih stroškov krmljenja, ki nastanejo zaradi obveznosti, da se živalim ne dovoli prosta paša znotraj 10-kilometrskega območja nadzora.

Ukrep temelji na členu 10 Uredbe (ES) št. 1857/2006, ki določa, da se pomoč 100 % lahko dodeli zaradi izgube dohodka, nastale zaradi obveznosti karantene za živino

Zadevni gospodarski sektorji: Živinoreja (prašičereja, ovčereja in kozjereja ter govedoreja)

Naziv in naslov organa, ki dodeli pomoč:

Υπουργείο Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα CY-1412 Λευκωσία

Internetni naslov: www.moa.gov.cy

Drugi podatki: Predlagani ukrep bo pomenil spremembo sheme pomoči XA 398/2007 z naslovom: „Αποζημιώσεις/ενίσχυση κτηνοτρόφων για την απώλεια εισοδήματος που προκύπτει από τους κτηνιατρικούς περιορισμούς που έχουν τεθεί λόγω αφθώδους πυρετού“, s katero se podaljša rok za predložitev vlog z 31.1.2008 na 20.2.2008 in rok zaključka dejavnosti z 29.2.2008 na 31.3.2008. Končni datum za odobritev vlog je prav tako 31.3.2008

Sotiris Ch. Michaël

Za generalnega direktorja Ministrstva za kmetijstvo, naravne vire in okolje

15. februar 2008

Številka XA: XA 115/08

Država članica: Francija

Regija: Čezmorski departmaji

Naziv sheme pomoči: Aides destinées à encourager la production de produits agricoles de qualité dans les départements d'Outre-mer

Pravna podlaga:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Člen 14 Uredbe (ES) št. 1857/2006

— Projet de décision du directeur de l'ODEADOM relatif à un régime d'aides destinées à encourager la production de produits agricoles de qualité dans les départements d'Outre-mer

Načrtovani letni izdatki po shemi: 453 000 EUR

Največja intenzivnost pomoči: Do 100 %

Datum začetka izvajanja: Po prejemu potrdila Komisije o prejemu

Trajanje sheme pomoči: Do 31.12.2013

Cilj in oblike pomoči: Pomoči so namenjene spodbujanju proizvodnje kakovostnih kmetijskih proizvodov v čezmorskih departmajih in se financirajo iz proračuna urada za razvoj kmetijskega gospodarstva čezmorskih departmajev (Office de développement de l'économie agricole des départements d'Outre-mer – ODEADOM). Ta pomoč ni združljiva z morebitno podobno pomočjo, financirano iz programa „POSEI France“.

Cilj pomoči je prek tržnih raziskav in usposabljanja povečati vrednost kmetijske proizvodnje in tako kmetijskemu sektorju kot celoti pomagati, da se prilagodi povpraševanju potrošnikov; gre torej za izboljšanje kakovosti proizvodov.

Te pomoči bodo zlasti omogočile financiranje podpornih ukrepov za uvedbo sistemov zagotavljanja kakovosti ali ukrepov za priznavanje proizvodov. Namen financiranja je spodbuditi sektorje, da izboljšajo kakovost svojih proizvodov, in zagotoviti, da bodo kupci to kakovost prepoznali. Dodana vrednost lokalnih proizvodov se bo povečala, izpolnjevanje standardov ali pridobitev certifikatov pa bo kupcem zagotavljala kakovost proizvodov. V primeru manj obsežne proizvodnje, ki je odvisna od močne zunanje konkurence, bodo ti ukrepi zagotovili dostop do tržne niše (turizem, lokalni trg itd.) in večjo vrednost proizvodov.

Ta shema pomoči bo prav tako omogočila financiranje tržnih raziskav za lokalne sektorje, da se bo pridobilo dobro poznavanje lokalnega trga in njegovega razvoja (potrebe, prodajne možnosti itd.), in prilagoditev proizvodnje rezultatom teh raziskav, da se bo povečal obseg na notranjem trgu (cilj povečanja oskrbe lokalnega trga). Tržne raziskave se bodo lahko tudi subvencionirale pred vzpostavitvijo novih sektorjev ali uvedbo novih predelanih proizvodov, da se bosta ocenila morebitno zanimanje in primernost.

Omeniti je treba zlasti sektor za „banane“, katerega položaj na svetovnem trgu je treba redno preverjati, da se redno izvaja revizija njegovega strateške usmeritve.

Pomoč zadeva ukrepe iz člena 14 Uredbe (ES) št. 1857/2006.

V skladu s točko 5 zgoraj navedenega člena se bodo pomoči dodeljevale v obliki subvencioniranih storitev in ne bodo smele vključevati neposrednih plačil v denarju proizvajalcem. Poleg tega bo ta pomoč dostopna vsem proizvajalcem v zadevnem območju, ki izpolnjujejo objektivno opredeljene pogoje v skladu s točko 6 člena 14 uredbe o kmetijski izjemi

Zadevni sektorji: Sektor sadja in zelenjave (kulture, katerih produkt je namenjen prehrani, in povrtnine, koreninice in gomolji, sveže sadje, agrumi, suho sadje), poltrajnih sadnih rastlin, vinske trte, vrtnarstva, aromatičnih in zdravilnih rastlin, rastlin, ki se uporabljajo za izdelavo parfumov, rastlin s stimulativnim učinkom ter riža.

Sektor prežvekovalcev in sektor intenzivne proizvodnje.

Sektor trsnega sladkorja.

Sektor banan

Naziv in naslov organa, ki dodeli pomoč:

ODEADOM 12, rue Henri Rol-Tanguy TSA 60006 F-93555 Montreuil Cedex

Spletni naslov: http://www.odeadom.fr/?page_id=12#5

(1) Glej tudi Odločbo Komisije 2007/718/ES z dne 6. novembra 2007 o nekaterih zaščitnih ukrepih proti slinavki in parkljevki na Cipru (UL L 289, 7.11.2007, str. 45).